
	1.
	Rīkojuma projekts
1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu, kas nepārsniedz 1 155 000 euro, lai kompensētu izdevumus, kas saistīti ar 2023. gada 7. augustā vētras laikā radīto postījumu novēršanu lauksaimniekiem.
	Iebildums
Lūdzam precizēt rīkojuma projekta 1.punktā paredzēto finansējuma apmēru, ņemot vērā, ka izdevumu kompensēšanai, kas saistīti ar 2023. gada 7. augustā vētras laikā radīto postījumu novēršanu lauksaimniekiem, plānotais finansējuma apmērs ir 1 135 000 euro, kā tas paredzēts arī saskaņā ar tiesību aktu lietu Nr.24-TA-693 “Valsts atbalsta piešķiršanas kārtība par 2023. gadā vētras radītajiem zaudējumiem augkopības nozarē”, kā arī ievērojot sniegto iebildumu pie anotācijas 1.sadaļas.
Piedāvātā redakcija
-
	Ilze Kote (FM) (Vairis Šantars (FM) vietā)

	2.
	Rīkojuma projekts
3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
	Iebildums
Lūdzam svītrot rīkojuma projekta 3.punktu, ņemot vērā, ka saskaņā ar spēkā esošajiem normatīvajiem aktiem attiecīgajam pieprasījumam nav jāparedz Saeimas Budžeta un finanšu (nodokļu) komisijas saskaņojums.
Piedāvātā redakcija
-
	Ilze Kote (FM) (Vairis Šantars (FM) vietā)

	3.
	Anotācija (ex-ante)
1. Tiesību akta projekta izstrādes nepieciešamība
	Iebildums
Neatbalstām anotācijas 1.sadaļā norādīto, ka ar rīkojuma projektu tiek pieprasīts arī finansējums 19 619,65 euro apmērā, kas Ministru kabineta 2023. gada 7. novembra noteikumu Nr. 641 "Eiropas Savienības ārkārtas atbalsta piešķiršanas noteikumi lauksaimniekiem augļu un ogu, piena un gaļas liellopu, aitu, kazu un zirgu audzēšanas nozarē" ietvaros iestāžu kļūdas dēļ netika izmaksāts trīs saimniecībām. Norādām, ka anotācijā nav sniegts detalizēts skaidrojums par radušos situāciju, kā arī rīkojuma projekta mērķis ir piešķirt finansējumu izdevumu kompensēšanai, kas saistīti ar 2023. gada 7. augustā vētras laikā radīto postījumu novēršanu lauksaimniekiem nevis atbalstam saskaņā ar noteikumiem Nr.641, turklāt situācijā, ja iepriekš paredzētais atbalsts nav izmaksāts iestādes/iestāžu kļūdas dēļ, tad attiecīgajai iestādei/iestādēm jāmeklē risinājums tās esošo budžeta līdzekļu ietvaros nevis finansējums jāpieprasa no valsts budžeta programmas “Līdzekļi neparedzētiem gadījumiem”.
Ņemot vērā minēto, lūdzam anotācijas 1.sadaļā svītrot norādīto informāciju par finansējuma pieprasīšanu 19 619,65 euro apmērā.
Piedāvātā redakcija
-
	Ilze Kote (FM) (Vairis Šantars (FM) vietā)

	4.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Lūdzam precizēt anotācijas 2.1. sadaļā norādīto informāciju, ņemot vērā sniegto iebildumu pie anotācijas 1.sadaļas un rīkojuma projekta 1.punkta.
Piedāvātā redakcija
-
	Ilze Kote (FM) (Vairis Šantars (FM) vietā)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam pārskatīt un precizēt anotācijas 3.sadaļas 6.2.apakšpunktā norādīto informāciju par kopējā atbalsta apmēru sadalījumā pa kultūraugu platību grupām, ņemot vērā FM sniegto iebildumu pie tiesību aktu lietas Nr.24-TA-693 “Valsts atbalsta piešķiršanas kārtība par 2023. gadā vētras radītajiem zaudējumiem augkopības nozarē” anotācijas pielikuma.
Piedāvātā redakcija
-
	Ilze Kote (FM) (Vairis Šantars (FM) vietā)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3.sadaļā 2., 3. un 4.punktā precizēt norādīto ietekmi uz valsts budžetu, kā arī precizēt sniegto informāciju 6.punktā, 6.2.apakšpunktā un punktā “Cita informācija”, ņemot vērā sniegto iebildumu pie anotācijas 1.sadaļas un rīkojuma projekta 1.punkta.
Piedāvātā redakcija
-
	Ilze Kote (FM) (Vairis Šantars (FM) vietā)

	7.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Iebildums
Lūdzam anotācijas 4.1.sadaļā norādīt informāciju par tiesību aktu lietu Nr.24-TA-693 “Valsts atbalsta piešķiršanas kārtība par 2023. gadā vētras radītajiem zaudējumiem augkopības nozarē”.
Piedāvātā redakcija
-
	Ilze Kote (FM) (Vairis Šantars (FM) vietā)

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam svītrot anotācijas 3.sadaļas 6.1.punktā sniegto informāciju, ņemot vērā, ka valsts budžeta programma 02.00.00 "Līdzekļi neparedzētiem gadījumiem" nav ieņēmumi.
Piedāvātā redakcija
-
	Ilze Kote (FM) (Vairis Šantars (FM) vietā)



